หนูเปลี่ยนยาคุมจากที่เคยกินยี่ห้อ ยาสมิน 21เม็ด เปลี่ยนมากิน 28เม็ดของยี่ห้อแอนนิลิน โดยกินแผงใหม่เมื่อเว้นไป7วัน อยากถามว่าจะสามารถคุมได้เลยมั้ยจากที่กินเม็ดแรกของแผงใหม่
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้การเปลี่ยนชนิดของยาคุมที่กินนั้นสามารถทำได้ โดยกินยาคุมแผงเดิมให้หมดก่อน หากเป็นแบบ 21 เม็ด ให้เว้น 7 วัน แล้วเริ่มยาแผงใหม่ หากเริ่มในช่วงที่มีประจำเดือน มีฤทธิ์ป้องกันการคุมกำเนิดได้ปกติ หากไม่ใช่ ควรกินติดต่อกันให้ครบ 7 วันก่อนค่ะผลข้างเคียงของยาคุมที่เจอนั้นขึ้นอยู่กับยี่ห้อและปริมาณฮอร์โมนในยาคุมชนิดนั้นๆค่ะ สามารถเลือกได้ตามความเหมาะสม ขอแค่ให้กินสม่ำเสมอเพื่อให้ได้ประสิทธิภาพในการคุมกำเนิด